Karl Joseph Alter

**Karl Joseph Alter** (1885–1977 var en amerikansk katolsk erkebiskop av Cincinnati og president for United States Conference of Catholic Bishops.
## Liv og virke
### Bakgrunn
Karl Alter ble født 18. august 1885, i Toledo til John P. og hans hustru Elizabeth (*née* Kuttner) Alter. Haren var sigarprodusent og spritforhandler. Karl Alter gikk på St. John's High School i Delphos, og tok eksamen fra St. John's College i Toledo i 1905. Han tok sine teologiske studier ved St. Mary's Seminary i Cleveland.

### Prest
Karl Joseph Alter ble ordinert til prest av biskop John Patrick Farrelly av Toledo den 4. juni 1910 i sin hjemby, og virket først i menigheten St. Mary's Church i Leipsic, og fra 1912 i St. John's Parish i Lima. I 1914 ble Alter første bispedømmedirektør for Catholic Charities, og koordinerte forskjellige allerede eksisterende karitative organisasjoner i bispedømmet inn i denne. Alterble ogsp visepresident for Toledo Social Service Foundation.

Alter underviste i sosiologi ved St. John's College og ved Mary Manse College i Toledo fra 1914 til 1930. Han tok masterfgrad fra St. John's i 1923 og doktorgrad i 1929. I 1929 ble Alter utnevnt til direktør wfor  School of Social Service ved Catholic University of America i Washington, D.C. Samtidig var han leder av speakers' committee forradioprogrammet Catholic Hour.

### Biskop av Toledo
Pave Pius XI utnevnte ham til biskop av Toledo den 17. april 1931. Han ble ordinert til biskop av erkebiskopen av Cincinnati, John Timothy McNicholas, den 17. juni samme år. Medkonsekrerende var biskopen av Wichita, Augustus John Schwertner, og hjelpebiskop Joseph Henry Albers i Cincinnati.

I 1938 fordømte biskop Alter religiøs forfølgelse i Tyskland og urolighetene i Palestina. Sammen med andre amerikanske biskoper kritiserte Alter offentlig Moskva-avtalen fra 1943, i frykt for at Sovjetunionen ikke ville oppfylle sine løfter om religiøs og personlig frihet. I 1944 utarbeidet han et forslag til en felles erklæring om verdensfred av katolske, jødiske og protestantiske ledere.

Etter andre verdenskrig la Alter frem et 10-punktsprogram for økonomisk sikkerhet; blant punktene hans var slike samtidige ideer som lønnsutjevning basert på levekostnader, representasjon av arbeidere i et firmas styre, overskuddsdeling og spesiell hensyntagen til personer som lever av fast inntekt. I løpet av Alters periode som biskop ble byggingen av Rosary- Cathedral i Toledo fullført og et tillegg til Central Catholic High School i Toledo ble bygget. Han etablerte DeSales College i Toledo i 1942 og donerte en 12 mål stor tomt (49 000 m2) i East Toledo for byggingen av St. Charles Hospital.

### Erkebiskop av Cincinnati
Den 14. juni 1950 utnevnte pave Pius XII ham til erkebiskop av Cincinnati. I løpet av sin tid i dette embedet etablerte han 98 kirker, 94 barneskoler, 14 videregående skoler, 79 prestegårder og 55 klostre. Han opprettet også et prestesenat og et erkebispedømmeskolestyre bestående av lekfolk, og oppmuntret til dannelsen av menighetsråd. Han foretok en restaurering av St. Peter in Chains katedralen.

Innenfor National Catholic Welfare Conference (NCWC) tjenestegjorde Alter i to perioder som viseformann (1950–52, 1956–58), to perioder som formann (1952–1955, 1958–1962) og én periode som sekretær (1962–1966). Som formann for NCWC protesterte han mot religiøs og rasebasert diskriminering i juni 1960. Mellom 1962 og 1965 deltok Alter på alle fire sesjonene i Det andre Vatikankonsil i Roma, etter å ha vært medlem av den sentrale forberedende kommisjonen. Under konsilet satt han i kommisjonene for bispedømmer og for bispedømmets styre. 

Han avviklet første klasse i Cincinnatis menighetsskoler i 1964 på grunn av høye kostnader og overfylte klasserom. Alter trodde imidlertid ikke at dette ville forstyrre barns religiøse utdanning i stor grad.

Erkebiskop Karl Joseph Alter fratrådte i en alder av 83 år i 1969.

Karl Alter døde den 23. august 1977 i Cincinnati, 92 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Tommaso Pio Boggiani (1863–1942) *1912
* Erkebiskop John Timothy McNicholas, O.P. (1877–1950) *1918
* Erkebiskop *Karl Joseph Alter* (1885–1977) *1931

## Referanser